kardosdrur/scandi-wiki huggingface dataset:
Nokia 3310

Nokia 3310 kan henvise til to mobiltelefonmodeller:

 Nokia 3310 (2000) – produceret fra 2000 til 2005
 Nokia 3310 (2017) – produceret siden 2017
Betydning

Ordet betydning har flere betydninger:
 Betydning (lingvistik) - meningen med fx en sætning eller et ord. 
 Betydning (vigtighed)

Se også
 Semantik - en gren af lingvistik, som beskæftiger sig med betydning.
 Mening
 Meningen med livet
 Lingvistik
 Bibetydning
Landersfjorden

Landersfjorden (nordsamisk: Lánavuotna) er en fjordarm af Laksefjorden i Lebesby kommune i Finnmark fylke i Norge. Fjorden går fem kilometer mod syd til Issatgohppi i enden af fjorden.

Fjorden har indløb mellem Brattholmen i vest og Sommarvikneset i øst. Syd for Brattholmen går Storfjorden mod syd. Det er et par små bebyggelser længst mod syd i fjorden. Fjorden er 187 meter på det dybeste, midtfjords ved mundingen. 

Fylkesvej 98 går langs sydøstsiden af fjorden.

Kilder og henvisninger

Fjorde i Troms og Finnmark
Lebesby
Storfjorden (Lebesby)

Storfjorden (nordsamisk: Stuorravuotna) er den inderste del af Laksefjorden i Lebesby kommune i Troms og Finnmark fylke i Norge. Fjorden går  7,5 kilometer mod syd til bygden Kunes i enden af fjorden.

Fjorden starter ved Brattholmen i nord. På østsiden ved Adasmfjordholmen går fjordarmen Adamsfjorden mod sydøst til Adamsfjord. Ud over  Kunes ligger der små landbrug langs begge sider af fjorden. Fjorden er 74 meter på det dybeste, lige syd for Brattholmen.

Fylkesvej 98 passerer enden af fjorden gennem Kunes.

Kilder og henvisninger

Fjorde i Troms og Finnmark
Lebesby
Sankta Margrethe

Sankta Margrethe var en dansk, ikke af paven helgenkåret, helgeninde fra Hvide-slægten.
Den 25. oktober 1176 blev Margrethe fundet hængt fra loftbjælken i hendes og hendes mands stormanden Herloghs hus i Højelse. Det var åbenbart et selvmord, og Margrethe blev begravet på standen. Kort efter skete der undere ved hendes grav.
Biskop Absalon i Roskilde stævnede hendes mand. Overfor for Absalon bekendte han, at han havde dræbt sin hustru. Biskop Absalon udvirkede, at han betalte sonebod.
Liget blev ført til Roskilde Domkirke. Translationen fandt sted 19.juli 1177 og blev foretaget af biskop Absalon.

På gravstedet blev der opført et kapel. I et pavebrev fra 1257 stadfæstede pave Alexander 4. en række gaver til Roskilde Frue Kloster: ”tilligemed tredjedelen af de gaver, der frembæres til den hellige Margretes Grav ved havet”.

Kilder og henvisninger 

 
 
 
 
 
 

Helgener fra Danmark
Danskere i 1100-tallet
Hermosa Beach

Hermosa Beach er en by i den sydlige del af den amerikanske delstat Californien. Byen ligger ud til Stillehavets kyst og indgår i Greater Los Angeles Area. Hermosa Beach har  indbyggere.

Fodnoter

Eksterne henvisninger 

 Byen Hermosa Beachs officielle hjemmeside

Byer i Californien
Adamsfjorden

Adamsfjorden (nordsamisk: Áttánvuotna) er en fjordarm af Storfjorden og Laksefjorden i Lebesby kommune i Finnmark  fylke i Norge. Fjorden går  2,5 km mod sydøst til Adamsfjord i enden af fjorden.

Fjorden har indløb mellem Indre Adamsfjordklubben i nord og Adamsfjordholmen i syd. På nordvestsiden går den lille fjordarm Geazzevuotna mod nordøst. Fjorden er 41 meter på det dybeste, omkring midt i fjorden. 

Fylkesvej 98 går langs østsiden af fjorden. de lavvandede områder inderst i fjorden er beskyttet som Adamsfjord naturreservat, og her ligger  hvor  løber ud.

Kilder og henvisninger

Fjorde i Troms og Finnmark
Lebesby
Kåfjorden (Nordkap)

Kåfjorden (nordsamisk: Gávkevuotna) er en fjord nordligst på Porsangerhalvøen i Nordkap kommune i Troms og Finnmark fylke i Norge. Fjorden går 4,5 kilometer mod syd til Indre Kåfjord i enden af fjorden. Fjorden ligger på sydsiden af Magerøysundet og kan regnes som en fjordarm af Porsangerfjorden som ligger lidt længere mod øst.

Fjorden har indløb mellem Kåfjordnova i vest og Svabergneset i øst. Bygden Kåfjord ligger på østsiden af fjorden. Nord for Kåfjord ligger bebyggelsen Ytre Kåfjord. På vestsiden af fjorden går den lille fjordarm Vesterpollen mod vest. Inderst i Vesterpollen starter Nordkaptunnelen som går under Magerøysundet til Magerøya. Fjorden er 55 meter på det dybeste som er ved mundingen.

Europavej E69 går langs de indre dele af fjorden.

Kilder og henvisninger 

Fjorde i Troms og Finnmark
Nordkap
Porsangerhalvøen

Porsangerhalvøen er en halvø mellem Altafjorden og Porsangerfjorden i Troms og Finnmark fylke i Norge. Den er delt mellem kommunerne Alta, Kvalsund, Måsøy, Nordkap og Porsanger.

Landskabet på Porsangerhalvøen består hovedsagelig af en træløs vidde, en fortsættelse af Finnmarksvidda længere mod syd. En række fjorde skærer sig ind i halvøen, hvoraf de største er Repparfjorden, Revsbotn og Snefjorden fra vest, og Kobbefjorden fra nord.

Europavej E6 går over Sennalandet og Repparfjorddalen sydvest på halvøen, og fortsætter sydover langs Porsangerfjorden til Lakselv og Karasjok. Fra Europavej 6 går fylkesvej 883 til østsiden af Altafjorden, riksvej 94 til Hammerfest, og europavej E69 til Nordkap, og dennes sidevej fylkesvej 889 til Havøysund.

På den sydøstlige del af halvøen ligger Stabbursdalen nationalpark.

Kilder og henvisninger

 Porsangerhalvøen på Store Norske Leksikon

Halvøer i Norge
Troms og Finnmarks geografi
Landskap i Norge
Colombias håndboldlandshold (damer)

Colombias håndboldlandshold er det colombianske landshold i håndbold for kvinder.

Resultater

Panamerikamesterskabet i håndbold

Referencer

Eksterne links
Official website
IHF profile

Håndbold i Colombia
Kvindehåndboldlandshold
Colombias håndboldlandshold (herrer)

Colombias håndboldlandshold er det colombianske landshold i håndbold for mænd.

Resultater

Panamerikamesterskabet i håndbold  
 1998: 8. plads
 2002: 8. plads
 2016: 9. plads
 2018: 9. plads

Eksterne henvisninger 
Official website
IHF profil

Herrehåndboldlandshold
Håndboldlandshold (herrer)
Rolls-Royce Trent 800

Rolls-Royce Trent 800 er en høj-bypass turbofanemotor, der udviklet fra RB211 og er en del af familien af Trentmotorer. Den var designet til at blive brugt på Boeing 777 og har sikret ordrer for 40 % af det tilgængelige marked. Den er tilgængelig fra 75.000-95.000 punds (333.6 kN-422.5 kN) jetkraft med en fælles motorstandard, og har dermed det bredeste udvalg af enhver motor i sin klasse. Det er den letteste motor på 777, og er 8.000 lb (35.5 kN) lettere end med GE90, 5.400 pund lettere end med PW4090 og 6.500 pund lettere end med PW4098-motorerne.

Referencer

Eksterne henvisninger 

Flymotorer
Trent 800
Formand for Kinas kommunistiske parti

Formand for Kinas kommunistiske parti () var lederen af Kinas kommunistiske parti (KKP). Den blev etableret ved den 8. nationale kongres i 1945, og blev afskaffet ved den 12. nationale kongress i 1982, hvor posten blev erstattet med generalsekretær for Centralkomitéen.

Liste over formænd
 Mao Zedong (19. juni 1945 – 9. september 1976)
 Hua Guofeng (7 . oktober 1976 – 28. june 1981)
 Hu Yaobang (29. juni 1981 – 11. september 1982)

Politiske partier i Kina
Korsbenet

Korsbenet eller sacralbenet (latin: os sacrum) er en stor trekantet knogle i menneskeskelettet, som udgør en del af rygsøjlens (columna vertebralis) nedre afslutning og - med sin placering mellem de to hofteben (os coxae) – tillige bækkenets (pelvis) bagvæg.

Korsbenet er opbygget af fem sammenvoksede ryghvirvler (vertebrae) de såkaldte sacral-hvirvler (vertebrae sacrales, S1–5) som danner en tydelig søjle midt i knoglen. Tidligt i livet udgør knoglens laterale dele endnu fem par separate segmenter, som hos voksne individer vokser sammen. Hos enkelte individer er sammenvoksningen mellem sacralhvirvlerne mer fuldstændig kaudalt end kranielt (fremad/opad).

Korsbenet perforeres af fire par huller (foramina sacralia anterius/posterius) som er rettet lateralt og fremad, gennem hvilke de ventrale grene af spinalnerverne samt arterier passerer lateralt.
Knoglen er buet med den konkave side rettet ventralt och kaudalt (fremad/nedad). Ved at være rettet bagud giver korsbenet bedre plads i bækkenhulen (cavitas pelvis).

Korsbenet leder mod fire knogler: Femte lumbale diskus, højre henholdsvis venstre hofteben og halebenet (os coccygis).
Kranielt leder korsbenets overflade (basis ossis sacri) mod den femte og sidste lændehvirvel (vertebrae lumbales).

Kilder 

 Finn Bojsen-Møller m.fl. Bevægelsesapparatets anatomi, Munksgaard, 

Skelet
Knogler i bækkenet
Lafjorden (Nordkap)

Lafjorden (nordsamisk Lávvárvuotna) er en fjord i Nordkap kommune i Troms og Finnmark fylke i Norge. Fjorden går  8,5 kilometer  mod  sydvest til Námmegieddi i enden af fjorden. Der drives fiskeopdræt i fjorden.

Fjorden har indløb mellem Hysaksla i vest og Gamneset i øst. Laholmen er en lille bebyggelse på østsiden lige indenfor indløbet. Fra bunden af  fjorden stikker Lafjordnæsset mod nord i fjorden og deler den i to, Vester-Lafjorden og Øster-Lafjorden.  Fjorden er 140 meter på det dybeste, lige ud for Iselven.
Området er et typisk hytteområde og huser ingen fastboende, kun skiftende arbejdere på opdrætsanlægget bor på Laholmen en uge af gangen. Der findes ingen veje og området er kun tilgængelig  med båd.

Kilder og henvisninger

Fjorde i Troms og Finnmark
Nordkap
SIG Sauer P320

SIG Sauer P320 er en 9 mm semi-automatisk pistol fremstillet af SIG Sauer.

Primære brugere

Danmark 
Forsvaret introducerede i 2019 P320 X-Carry som erstatning for den aldrende SIG P210 (benævnt Pistol M/49 med kælenavnet Neuhausen) som har været i brug i Forsvaret siden 1949. I alt er der indkøbt  over 7000 pistoler til en samlet pris på 25 millioner kroner igennem mellemhandleren CT Solutions Aps og det forventes at pistolen er fuldt indfaset ved udgangen af 2019.

USA 
Den 19. januar 2017 offentliggjorde USA's militær at P320 havde vundet konkurrencen om at erstatte Beretta 92FS som standardhåndvåben i de amerikanske væbnede styrker og at man forventede at anskaffe samlet omkring 500.000 modificerede pistoler af typerne Full Size og Carry (benævnt henholdsvis M17 og M18).

Varianter 
Det grundlæggende træk ved P320-familien er den modulære opbygning. Pistoles styreramme fås i fire forskellige grundlæggende varianter (Full Size, Carry, Compact og Subcompact) samt en række modificerede versioner af disse varianter. Disse modifikationer kan være forskellige versioner af pistolgrebet, magasinstørrelser, lyddæmper, pibelængde og forskelligt tilbehør der kan monteres på pistolens STANAG-certificerede Picatinny-skinner (såsom taktisk sigtelaser, hvidtlyslygte og rødpunktssigte). Dog er Subcompact versionen ikke udstyret med skinner. 

Våbnet kan med et specielt konverteringssæt hurtigt ændres til at benytte tre andre kalibre (.40 S&W, .357 SIG, og .380 ACP) uden brug af værktøj. Derudover kan pistolen også modificeres til at benytte den noget større kaliber .45 ACP.

Betjening af slædelås og magasinudløser findes på begge sider af pistolen. P320 er ikke udstyret med en traditionel hane, men har i stedet en slagstift. Pistolen har ikke en ekstern sikring, blot en intern sikring som gør at et skud kun kan afgives såfremt aftrækkeren er påvirket.

Referencer

Eksterne henvisninger 

 sigsauer.com: meet the p320 

Pistoler
Militært udstyr fra Danmark
Våben fra USA
Laages Boghandel

Laages Boghandel (tidligere M. Vogelius og C.A. Jepsen) var en boghandel i Frederikshavn, oprindeligt etableret af Michael Vogelius i 1853 i forbindelse med grundlæggelsen af Frederikshavns Avis. 

Boghandlen havde adresse på Danmarksgade 17 i Frederikshavn.

Tidslinje 
 1853 – Boghandlen etableres af Michael Vogelius (1826 – 1910) under navnet M. Vogelius. 
 1. maj 1872 – Boghandlen overtages af Carl Andreas Jepsen (f. 1847) og skifter navn til C.A. Jepsen. 
 1. april 1913 – Boghandlen overtages af Sigurd Alfred Laage (1888 – 1964) og skifter navn til Laages Boghandel. 
 1. april 1940 – Boghandlen overtages af Sigurd Alfred Laages ekskone, Ellen Laage (1887 – 1974), med deres fælles søn Hans Otto Laage (1915 – 2001) som bestyrer. 
 1. januar 1944 – Boghandlen omdannes til interessentskab (I/S) med mor og søn som 50/50-ejere. 
 1957 – Boghandlen overtages helt af sønnen Hans Otto Laage. 
 1. november 1971 – Boghandlen lukkes.

Kilder 
 Boghandlere i Danmark – Laages Boghandel I/S
 Samling af anmeldelser til handelsregistrene – Tidsskrift.dk

Boghandler i Danmark
Frederikshavn
Etableret i 1853
Ophørt i 1971
Stenholt Mølle

Stenholt Mølle  er en nu nedlagt vandmølle ved Fønstrup bæk, syd for Nøddebo og nær sydenden af  Esrum Sø. Stenholt Mølles historie går tilbage til 1100-tallet, hvor Valdemar den Store testamenterede Stenholt Mølle med vande og enge til Esrum Kloster.

Herefter blev møllen drevet som et almindeligt fæstemål under kronen af kongens tro folk. Siden blev mølleanlægget ved Stenholt udvidet med de velbevarede fiskedamme, kanaler og vandløbssystemer, der helt eller delvist stadig er i funktion. Det er en anlægstype, der tidligere var kendt flere steder i landet.
Første gang Stenholt Mølle helt sikkert nævnes i forbindelse med maling af korn til mel er i 1662, men først fra 1742 foreligger en beskrivelse af anlægget. Møllen brændte flere gange, men er hver gang blevet genopbygget.

Møllen ligger i den 50 hektar store naturfredning fra 1971 omkring Møllekrogen, og er en del af Natura 2000-område nr. 133 Gribskov, Esrum Sø og Snævret Skov og Nationalpark Kongernes Nordsjælland.  Arealet blev i 1988 opkøbt af den almennyttige Dansk Tennisfond, på  betingelse af at at området skulle udlægges som naturreservat, samt gøres tilgængeligt for publikum. Naturstyrelsen – Nordsjælland står for driften af reservatet.

Kilder og henvisninger

 Stenholt på  naturstyrelsen.dk

Vandmøller i Danmark
Lokaliteter i Hillerød Kommune
Naturreservater i Danmark
Michel Legrand

Michel Legrand (født 24. februar 1932 - død 26. januar 2019) var en fransk komponist, arrangør, dirigent og jazzpianist. Legrand skrev musik til mere 200 film og tv-programmer samt adskillige sange. Hans sange blev nomineret til flere Oscars og han modtog en Oscar for bedste sang for "The Windmills of Your Mind" fra filmen The Thomas Crown Affair (1968).

Referencer

Eksterne links 
 

Personer fra Paris
Møllekrogen

Møllekrogen er en bugt i den  sydøstlige ende af Esrum Sø, som er udlagt som naturreservat. Et område langs bredderne på 50 hektar blev  fredet i 1971. I selve fuglereservatet Møllekrogen er der adgang forbudt, men  fra to  fugletårne er der flere og gode observationsmuligheder til det rige fugleliv i krogen. Det fredede område er præget af fugtigbundsvegetation. Fra P-pladsen ved Stenholt Mølle kan man følge en sti mod øst. Den fører forbi flere mindre søer.

Efter en sænkning af vandstanden med efterfølgende tilgroning fremtræder området i Møllekrogen som søens naturlige afgrænsning mod den sydlige del af Grib Skov.

Arealet, hvor der under besættelsestiden blev gravet tørv, henligger nu med store vandflader og er et af de bedste områder for vade- og svømmefugle i Nordsjælland. Det har stor ornitologisk og landskabelig værdi, herunder undervisningsmæssig værdi for skolerne i området. Ved et samarbejde mellem Hillerød Kommune, Naturstyrelsen og Dansk Industri er der i 2010 foretaget omfattende naturgenopretning med henblik på at etablere gydebanker for søørred i Fønstrup Bæk og Egelund Bæk. I øvrigt lever der bæklampret i vandløbene.

Kilder og henvisninger

 Stenholt på  naturstyrelsen.dk
 Kort over området på miljoegis.mim.dk

Fredede arealer i Danmark
Lokaliteter i Hillerød Kommune
Naturreservater i Danmark
Naturgenopretning i Danmark
Genesis P-Orridge

Genesis Breyer P-Orridge, født Neil Andrew Megson (født 22. februar 1950, død 14. marts 2020) var en engelsk komponist, musiker, poet, performancekunstner og okkultist. Efter at have opnået berømthed som stifter af kunstnerkollektivet COUM Transmissions og derefter som frontperson i industrial-bandet Throbbing Gristle, var P-Orridge medstifter af den okkulte gruppe Thee Temple ov Psychick Youth og frontperson i det eksperimentelle band Psychic TV. P-Orridge var en stærkt eksperimenterende musiker, som ofte var grænsesøgende og kompromisløs i sin musik. De havde kun foragt tilovers for den etablerede musikindustri, og har ved flere lejligheder udtalt sig negativt om pladsselskaber. P-Orridge definerede sig selv som tredje køn (pronomen "de").

P-Orridge blev diagnosticeret med kronisk myelomonocytær leukæmi i oktober 2017, og døde i New York 14. marts 2020.

Diskografi 
Bemærk: dette er en liste over udgivelser der er direkte krediteret til Genesis P-Orridge
 Interview By TOPYSCAN 	
 The Industrial Sessions 1977
 What's History (1983)
 "Je T'Aime" (1985)
 Alaura/Slave Priest (1990)
 What's History (1990)
 At Stockholm (1995)
 Vis Spei (1995)
 A Perfect Pain (With Merzbow) (1999)
 Direction Ov Travel (2002)
 Painful 7 Inches (2002)
 Wordship (2003)
 When I Was Young (2004)

Referencer

Eksterne henvisninger 

 
 Breyer P-Orridge via InvisibleExports gallery
 Genesis P. Orridge interview on RocknRollDating
 Genesis P. Orridge interview on the podcast Love + Radio

Pseudonymer
Musikere fra Storbritannien
Kunstnere fra Storbritannien
Huset Orléans-Bragança

Huset Orléans-Bragança er en ikke regerende brasiliansk fyrstefamilie af fransk og portugisk oprindelse.

Fyrstehuset blev grundlagt i 1864 , da Gaston, greve af Eu (1842–1922) (en sønnesøn af kong Ludvig-Filip af Frankrig (1773–1850) giftede sig med den brasilianske tronfølger, den kejserlige prinsesse Isabel af Brasilien (1846–1921), der var den ældste datter af kejser Pedro 2. af Brasilien (1825–1891).

Der er to linjer af huset Orléans-Bragança, der gør krav på den afskaffede brasilianske kejsertrone. Der er Vassouras-linjen og Petrópolis- linjen.

Nogle medlemmer af Petrópolis linjen 
 Pedro de Alcântara, fyrste af Grão-Pará (1875–1940). 
 Pedro Gastão af Orléans og Bragança (1913–2007), tronprætendent 1940–2007. 
 Pedro Carlos af Orléans og Bragança (født 1945), tronprætendent siden 2007. 
 Maria da Glória af Orléans og Bragança (født 1946), fhv. titulær kronprinsesse af Jugoslavien (og Serbien).

 
 
 
Etableret i 1864
G.W. Bailey

George William Bailey (født 27. august 1944 i Port Arthur, Texas, USA) bedre kendt som G.W. Baliey er en amerikansk skuespiller. Han er mest kendt som Captain Harris i filmserien Politiskolen.

Eksterne henvisninger 
 

Skuespillere fra Texas
Johannes Vogelius

Johannes Vogelius (født 5. januar 1864 i Frederikshavn, død 2. december 1936 i København) var en dansk herredsfuldmægtig, dommer i bl.a. Frederikshavn og senere Aalborg, samt borgmester i Grenå. Johannes var søn af avisgrundlægger, redaktør og folketingspolitiker Michael Vogelius (1826 - 1910), samt bror til redaktør Rudolf Vogelius (1856 - 1933). 

Johannes kom i lære som jurist hos sin onkel, by- og herredsfoged i Frederikshavn Johannes Vogelius Steenstrup. Han blev 1892 gift med apotekerdatter Marie Elisabeth Tvede (1868 - 1914) og efter brylluppet tog de på en lang bryllupsrejse rundt i Europa, hvorfra flere fotografier er bevaret.

Se også 
 Vogelius-slægten

Kilder 
 Maleri af Johannes Vogelius - Museernes Samlinger - Kulturarvsstyrelsen
 Kraks Blå Bog / Register 1910-1988 - Project Runeberg
 Byfondens præmiering til dørpartiet hos Klitgade 12, Frederikshavn - Johannes Vogelius' tideligere ejendom

Dommere fra Danmark
Borgmestre fra Danmark
Tidligere borgmestre fra Danmark
Borgmestre i Grenaa
Half Alive

Half Alive (stiliseret som half•alive) er et amerikansk band fra Long Beach i Californien. Bandet blev dannet i 2016 og består af forsanger Josh Taylor, trommeslager Brett Kramer og J Tyler Johnson. Deres første EP, 3, blev udgivet i 2017.

Historie 
Josh Taylor havde tidligere været forsanger for "The Moderates", et band fra Long Beach i Californien. Bandet udgav deres debut EP, Colour, i 2013. I november 2015 annoncerede Taylor et syv-måneders sangskrivningsprogram, hvor han håbede på at skrive 50 sange. Projektet sluttede den 30. december. Det ville efterhånden være begyndelsen for alt af Half Alives udgivet musik.

Referencer

Autoritetsdata 

Musikgrupper fra USA
Smørfjorden

Smørfjorden (nordsamisk: Smiervuotna) er en fjordarm af Porsangerfjorden på nordsiden af Bringsnes i Porsanger kommune i Troms og Finnmark fylke i Norge.  Fjorden har indløb mellem Seljenes i nord og Ankervik i syd og går otte kilometer mod sydvest til bygden Smørfjord i enden af fjorden.

Gårdene Solberg og Solbakken ligger på vestsiden af fjorden. Syd for Solbakken ligger det smalle sund Straumen (samisk Rivdŋi) og den del af fjorden der ligger indenfor sundet bliver bare kaldt Innsjøen. Her ligger bygden Smørfjord på vestsiden helt inderst. I enden af fjorden ligger Nordeidet, et omkring 800 meter bred landtange som forbinder halvøen Bringsnes med Porsangerhalvøen, og   som går over til enden af Olderfjorden på den anden side. 

Fjorden er 120 meter på det dybeste, lige syd for Seljeneset. Europavej E69 går langs hele nordvestsiden af fjorden.

Kilder og henvisninger

Fjorde i Troms og Finnmark
Porsanger
Anastasija Suslova

Anastasija Suslova (  ; født 11. oktober 1996) er en Russisk håndboldspiller, som spiller i ŽRK Budućnost Podgorica.

Referencer 

Håndboldspillere fra ŽRK Budućnost
Håndboldspillere fra Rusland
Personer fra Volgograd
Katarina Džaferović

Katarina Džaferović (født 14. juli 2002) er en montenegrinsk håndboldspiller, som spiller i ŽRK Budućnost Podgorica og Montenegros kvindehåndboldlandshold.

Referencer 

Håndboldspillere fra ŽRK Budućnost
Håndboldspillere fra Montenegro
Litra ABs

Litra ABs er en dansk type styrevogn, der tilhører DSB. Vognene er udformet som toetagers personvogne (dobbeltdækkervogne) med 1. klasse foroven og flexrum med klapsæder og plads til cykler forneden. Der er anskaffet 25 vogne fordelt på 14 fra 2002 og 11 fra 2009. De er bygget på Bombardiers fabrik i Görlitz, Tyskland.

Styrevognene indgår i tog sammen med tilsvarende dobbeltdækkervogne med 2. klasse, litra B og Bk. De kører til dagligt på Kyst-, Syd- og Vestbanen med elektriske lokomotiver af litra EB. Styrevognene er altid i den ende af togene, der vender mod Helsingør.

Strækninger 
 Helsingør - Nivå - Østerport Station - København H - Roskilde - Ringsted - Næstved

Kilder og henvisninger 

 DSB køber 67 dobbeltdækkervogne 21. marts 2014 ing.dk
 

DSB
Nikolina Vukčević

Nikolina Vukčević (født 28. juli 2000) er en montenegrinsk håndboldspiller, som spiller i ŽRK Budućnost Podgorica og Montenegros kvindehåndboldlandshold.

Hun blev udtaget til landstræner Bojana Popović' trup ved VM i kvindehåndbold 2021 i Spanien, hvor det montenegrinske hold blev nummer 22.

Referencer 

Håndboldspillere fra ŽRK Budućnost
Håndboldspillere fra Montenegro
Enisa Djoković

Enisa Djoković (født 20. oktober 1998) er en montenegrinsk håndboldspiller, som spiller i ŽRK Budućnost Podgorica.

Referencer 

Håndboldspillere fra ŽRK Budućnost
Håndboldspillere fra Montenegro
Tanja Ašanin

Tanja Ašanin (født 5. november 1996) er en montenegrinsk håndboldspiller, som spiller i serbiske ŽORK Jagodina og Montenegros kvindehåndboldlandshold.

Hun blev udtaget til landstræner Bojana Popović' trup ved VM i kvindehåndbold 2021 i Spanien, hvor det montenegrinske hold blev nummer 22.

Referencer 

Håndboldspillere fra ŽRK Budućnost
Håndboldspillere fra Montenegro
Nina Bulatović

Nina Bulatović (født 9. december 1996) er en montenegrinsk håndboldspiller, som spiller i ŽRK Budućnost og Montenegros kvindehåndboldlandshold.

Hun blev udtaget til landstræner Bojana Popović' trup ved VM i kvindehåndbold 2021 i Spanien, hvor det montenegrinske hold blev nummer 22.

Referencer

Eksterne henvisninger 
  

Håndboldspillere fra Montenegro
Ivana Godeč

Ivana Godeč (født 11. maj 2001) er en montenegrinsk håndboldspiller, som spiller i ŽRK Budućnost Podgorica og Montenegros kvindehåndboldlandshold.

Referencer 

Håndboldspillere fra ŽRK Budućnost
Håndboldspillere fra Montenegro